CELEX: 32017D0930(01)
Language: hu
Date: 2017-09-29 00:00:00
Title: A Bizottság végrehajtási határozata (2017. szeptember 29.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Monor, Monori [OEM])

30.9.2017   
            
            
               HU
            
            
               Az Európai Unió Hivatalos Lapja
            
            
               C 329/4
            
         A BIZOTTSÁG VÉGREHAJTÁSI HATÁROZATA
   (2017. szeptember 29.)
   az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
   (Monor, Monori [OEM])
   (2017/C 329/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
   mivel:
   
               (1)
            
            
               Magyarország az 1308/2013/EU rendelet II. része II. címe I. fejezetének 2. szakasza alapján kérelmet nyújtott be a „Monor, Monori” elnevezés oltalom alá helyezése iránt.
            
         
               (2)
            
            
               A Bizottság az 1308/2013/EU rendelet 97. cikkének (2) bekezdésével összhangban megvizsgálta a kérelmet, és megállapította, hogy a rendelet 93–96. cikkében, 97. cikkének (1) bekezdésében és 100–102. cikkében előírt feltételek teljesülnek.
            
         
               (3)
            
            
               Annak érdekében, hogy lehetőség nyíljon az 1308/2013/EU rendelet 98. cikke szerint kifogásközlések benyújtására, az Európai Unió Hivatalos Lapjában közzé kell tenni a rendelet 94. cikke (1) bekezdésének d) pontjában említett egységes dokumentumot, valamint a „Monor, Monori” elnevezés oltalom alá helyezése iránti kérelem vizsgálatára irányuló előzetes nemzeti eljárás keretében használt, a termékleírás közzétételére való hivatkozást,
            
         A KÖVETKEZŐKÉPPEN HATÁROZOTT:
   Egyetlen cikk
   A „Monor/Monori” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontja szerint elkészített egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
   Az 1308/2013/EU rendelet 98. cikkével összhangban e határozat közzététele jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való közzététele időpontjától számított két hónapon belül kifogást emeljenek.
   
      Kelt Brüsszelben, 2017. szeptember 29-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      MELLÉKLET
      EGYSÉGES DOKUMENTUM
      
         „MONOR, MONORI”
      
      
         PDO-HU-N1638
      
      A kérelem benyújtásának időpontja: 2013.5.2.
      1.   Bejegyzendő elnevezés(ek)
      
      Monor, Monori
      2.   A földrajzi árujelző típusa
      
      OEM – oltalom alatt álló eredetmegjelölés
      3.   A szőlőből készült termékek kategóriái
      
      
               
                  1.
               
               
                  Bor
               
            4.   A bor(ok) leírása
      
      
         Fehér fajta- és küvéborok
      
      Halványzöld, vagy zöldes-sárga színű, friss, üde jellegű borok, fajtabor esetében a fajtára jellemző gyümölcs- és virágillatokkal, ízekkel; hosszú ízű, cukortartalmuk alapján száraz, félszáraz, félédes vagy édes borok.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                   
               
            
                  Minimális összes alkoholtartalom (térfogatszázalék):
               
               
                  11,00 
               
            
                  Minimális összes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,08 
               
            
                  Maximális összes kén-dioxid-tartalom (mg/l):
               
               
                   
               
            
         Rozé fajta- és küvéborok
      
      Kékszőlőből készült, halvány rózsaszínű vagy lazacszínű, friss, üde borok gyümölcsillatokkal, gyümölcsízekkel (málna, őszibarack, meggy, feketeribizli, erdei szamóca stb.), esetleg virágaromákkal; könnyed, élénk savakkal bíró friss, cukortartalmuk alapján száraz, félszáraz, félédes vagy édes borok.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                   
               
            
                  Minimális összes alkoholtartalom (térfogatszázalék):
               
               
                  11,00 
               
            
                  Minimális összes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,08 
               
            
                  Maximális összes kén-dioxid-tartalom (mg/l):
               
               
                   
               
            
         Vörös fajta- és küvéborok
      
      Rubint színű, fajtaborok esetében a fajtára jellemző illatok, ízek, lekerekedett savakkal, házasított borok esetében a fajták házasítási arányától függő tannintartalommal, bársonyos ízzel, testességgel rendelkező borok, gyümölcs- (meggy, málna, dió, feketeribizli stb.) és fűszeres (fahéj, vanília), csokoládé- és dohányaromákkal bíró vörösborok, cukortartalmuk alapján száraz, félszáraz, félédes vagy édes borok.
      
         Általános analitikai jellemzők
      
      
                  Maximális összes alkoholtartalom (térfogatszázalék):
               
               
                   
               
            
                  Minimális összes alkoholtartalom (térfogatszázalék):
               
               
                  11,00 
               
            
                  Minimális összes savtartalom:
               
               
                  4,5  g/l, borkősavban kifejezve
               
            
                  Maximális illósavtartalom (milliekvivalens/liter):
               
               
                  1,20 
               
            
                  Maximális összes kén-dioxid-tartalom (mg/l):
               
               
                   
               
            5.   Borkészítési eljárások
      
      a)   Alapvető borászati eljárások
      
      A borkészítésre vonatkozó releváns korlátozás
      
               
                  1.
               
               
                  Kötelezően alkalmazandó borászati eljárások
                  
                              1.1.
                           
                           
                              Fehér és rozé
                              
                                          —
                                       
                                       
                                          kézi szüret,
                                       
                                    
                                          —
                                       
                                       
                                          a szőlőt a szüret napján fel kell dolgozni,
                                       
                                    
                                          —
                                       
                                       
                                          a préselés csak szakaszos üzemű szőlőpréssel végezhető,
                                       
                                    
                                          —
                                       
                                       
                                          must tisztítása,
                                       
                                    
                                          —
                                       
                                       
                                          a must szabályozott erjesztése legfeljebb 20 °C-on.
                                       
                                    
                        
                              1.2.
                           
                           
                              Vörös
                              
                                          —
                                       
                                       
                                          kézi szüret,
                                       
                                    
                                          —
                                       
                                       
                                          a szőlőt a szüret napján fel kell dolgozni,
                                       
                                    
                                          —
                                       
                                       
                                          héjon erjesztés,
                                       
                                    
                                          —
                                       
                                       
                                          a préselés csak szakaszos üzemű szőlőpréssel végezhető,
                                       
                                    
                                          —
                                       
                                       
                                          fahordós érlelés legalább három hónapig,
                                       
                                    
                                          —
                                       
                                       
                                          palackos érlelés legalább három hónapig.
                                       
                                    
                        
            Művelési gyakorlat
      A 2011. december 31. előtt telepített meglévő szőlőültetvények esetében az onnan származó szőlőből az ültetvény kivágásáig készülhetnek Monor(i) OEM termékek.
      A 2012. január 1-je után létesített ültetvények esetében csak a következő művelésmódokkal telepített ültetvényből származó szőlőből készülhetnek Monor(i) OEM jelzéssel ellátott termékek: fejművelés, ernyőművelés, Moser-művelés, egyesfüggöny-művelés, Sylvoz-művelés.
      Az ültetvénysűrűség a 2012. január 1-je után létesített ültetvények esetében legalább 3 300 tőke/ha. A sor- és tőtávolság meghatározásánál az egyenletes sor- és tőtávolság mellett az ikersoros, és/vagy ikertőkés telepítés is elfogadható. A sortávolság legalább 1,00 m, legfeljebb 3,60 m, a tőtávolság legalább 0,60 m, legfeljebb 1,20 m lehet. Ikertőkés ültetvényben a tőtávolság átlaga az irányadó.
      A tőketerhelés beállítása során a tőkénként meghagyott élő, világos rügyek száma m2-enként nem haladhatja meg a 12-t.
      A szüret kezdési időpontját az illetékes hegyközség választmánya évente határozza meg a minden évben augusztus 1-jétől hetenként végzett próbaszüret alapján. A szüret időpontját a hegyközségek hirdetmény útján teszik közzé.
      A szőlő minimális cukortartalma 16,0 [MM °] (17,5 °C-on a minimális természetes alkoholtartalom 9,87 térfogatszázalék).
      b)   Maximális hozamok
      
      
         Fehér- és rozébor
      
      70 hektoliter/hektár
      
         Vörösbor
      
      60 hektoliter/hektár
      6.   Körülhatárolt terület
      
      Monor településen a Strázsa-hegy, Monor, Monorierdő és Bénye településen a Száraz-hegy, Gomba településen a harc-völgyi dűlőknek a borszőlő-termőhelyi kataszter szerint I. és II. osztályú határrészeibe tartozó területei.
      7.   Fontosabb borszőlőfajták
      
      
                   
               
               
                  ** Zöld veltelini (FONTOSABB)
               
            
                   
               
               
                  ** Cabernet sauvignon (FONTOSABB)
               
            
                   
               
               
                  ** Cabernet franc (FONTOSABB)
               
            
                   
               
               
                  ** Blauburger (EGYÉB)
               
            
                   
               
               
                  ** Ezerjó (FONTOSABB)
               
            
                   
               
               
                  ** Kékoportó (EGYÉB)
               
            
                   
               
               
                  ** Kékfrankos (FONTOSABB)
               
            
                   
               
               
                  ** Karát (EGYÉB)
               
            
                   
               
               
                  * Kadarka (FONTOSABB)
               
            
                   
               
               
                  ** Irsai Olivér (EGYÉB)
               
            
                   
               
               
                  ** Hárslevelű (FONTOSABB)
               
            
                   
               
               
                  ** Cserszegi fűszeres (FONTOSABB)
               
            
                   
               
               
                  ** Chardonnay (FONTOSABB)
               
            
                   
               
               
                  ** Ottonel muskotály (EGYÉB)
               
            
                   
               
               
                  ** Olaszrizling (FONTOSABB)
               
            
                   
               
               
                  ** Kövidinka (FONTOSABB)
               
            
                   
               
               
                  ** Szürkebarát (EGYÉB)
               
            
                   
               
               
                  ** Syrah (EGYÉB)
               
            
                   
               
               
                  ** Sauvignon (EGYÉB)
               
            
                   
               
               
                  ** Rajnai rizling (FONTOSABB)
               
            
                   
               
               
                  ** Pinot noir (FONTOSABB)
               
            8.   A kapcsolat(ok) leírása
      
      
         Kapcsolat a földrajzi területtel
      
      1.   A körülhatárolt terület bemutatása
      Természeti tényezők
      A monori szőlők területe Magyarország geomorfológiai térképe szerint a Gödöllő-Monori-dombság nevű geomorfológiai nagytájon, a Cserhát-hegység délnyugati szegélyén elhelyezkedő dombvonulaton, átlagosan 200 méter tengerszint feletti magasságban fekszik. A dombhát délnyugati szomszédságában levő Pesti hordalékkúpsíkságot a Pilis-Alpári homokhát nevű geomorfológiai középtájtól Monor határában egy eróziós tereplépcső választja el. Magát a dombvonulatot eróziós völgyekkel tagolt alacsonyabb dombhátak jellemzik. Ezeken a dombhátakon terül el a termőhely.
      A talaj felső-pleisztocén kori, 10–30 méter vastagságú típusos lösz, homokos lejtőlösz, löszös homok, valamint futóhomok, illetve szélhordta kötött homok. A termőréteg rozsdabarna erdőtalaj, illetve karbonátos erdőmaradványos csernozjom talaj, mely nagy mennyiségű dolomitot és kevés illites agyagásványt tartalmaz, továbbá viszonylag kis mennyiségű vas- és alumíniumtartalom jellemzi. A dombhátakon a talajvíz mindenütt 10 méternél mélyebben helyezkedik el.
      A terület klimatikusan kiválóan alkalmas szőlőtermesztésre. A hőmérséklet az évszakoknak megfelelően alakul, szélsőséges hőmérséklet-ingadozás nem tapasztalható. A téli fagy veszélye kicsi; tavaszi és őszi fagyok a kiemelkedő területeken ritkán fordulnak elő. A vegetációs időszakban a napi minimum- és maximumhőmérsékletek ingadozása nem jelentős, a nyári hőségnapok száma alacsony. Az éves átlagos hőmérséklet 11,6 °C. A csapadék eloszlása a vegetációs időszakban kiegyenlített. Az átlagos éves csapadék mennyisége 500 mm. A napsütéses órák száma 2 000 óra/év.
      Emberi tényezők
      A szőlőtermesztés a monori Strázsa-hegyen és a gombai harc-völgyi dűlőkben főként hagyományos fajtákkal és technológiával folyik.
      A körülhatárolt területen a szőlőtermesztés kezdete a XV. századra tehető, amikor a kiterjedt erdőségek kiirtását követően szőlőtelepítéseket végeztek. A monori Strázsa-hegyen telepített szőlők között hagyományosan löszbe vájt pincék voltak. A pincék egy része téglával kirakott, de több ma is téglázatlan. A pincék alkalmasak az optimális, 10–11 °C-os hőmérséklet biztosítására. Monor településen mintegy ezer pince található.
      A Monorierdő és Bénye települések határában lévő Száraz-hegy korszerű ültetvényein a hagyományos magyar fajták mellett a világfajták is megtalálhatók.
      A termőhely humán tényezőinek hatása az alábbi területeken nyilvánul meg:
      
                  —
               
               
                  az ökológiai viszonyok potenciáljához illeszkedő fajta kiválasztása,
               
            
                  —
               
               
                  az ökológiai és részben piaci sajátosságokhoz illeszkedő szőlészeti és borászati technológia kialakítása,
               
            
                  —
               
               
                  az ökológiai és piaci sajátosságokhoz illeszkedő üzemi és integrációszerkezet kialakítása.
               
            2.   A borok leírása
      A borok általános jellemzője, hogy elegáns megjelenésűek, alkoholban gazdagok, finom savösszetételűek, hosszú utóízűek és a fajtára jellemző virág-, gyümölcsillatokkal és -ízekkel rendelkeznek.
      3.   Az okozati összefüggés bemutatása és bizonyítása
      Az ökológiai környezet – a monori termőhely fekvésének és a különleges talajviszonyoknak köszönhetően – jelentős hatással van az ott termett szőlőből készült borok jellemzőire, amelyek sem a Duna Borrégió szomszédos területein, sem más borvidéken nem reprodukálhatók. Ez a tipikusság elsősorban íz- és zamatgazdag összetételt és alacsony savtartalmú, alkoholban gazdag borokat jelent. A borok a talaj adottságainak köszönhetően magasabb ásványianyag-tartalmúak, és minerális jegyeket hordoznak. A termőhely borai fiatalon is fogyaszthatók, de értékeik a hosszabb érlelés során teljesednek ki.
      9.   További alapvető feltételek
      
      
         Jogi keret:
      
      Az OEM-eket/OFJ-ket kezelő szervezet által, amennyiben ezt a tagállam előírja.
      
         A további feltétel típusa:
      
      A címkézésre vonatkozó kiegészítő rendelkezések
      
         A feltétel leírása:
      
      
                  a)
               
               
                  Az eredetazonosság biztosítása: dűlőnév csak abban az esetben tüntethető fel a boron, ha a bor szőlőalapanyagának 100 %-a az adott dűlőben termett.
               
            
                  b)
               
               
                  A feltüntethető hagyományos kifejezések és egyéb, korlátozottan használható kifejezések listája:
                  
                              i.
                           
                           
                              Hagyományos kifejezés: Védett eredetű bor
                           
                        
                              ii.
                           
                           
                              Egyéb, korlátozottan használható kifejezés: muskotály, barrique
                           
                        
                              iii.
                           
                           
                              Hagyományos kifejezést, egyéb, korlátozottan használható kifejezést vagy a bor színére utaló kifejezést a címkén nem lehet nagyobb betűmérettel feltüntetni, mint az eredetmegjelölést.
                           
                        
            
                  c)
               
               
                  Fajtanév használata:
                  
                              i.
                           
                           
                              Fajtanév úgy tüntethető fel a címkén, ha a betűmérete nem nagyobb az eredetmegjelölés betűméreténél.
                           
                        
                              ii.
                           
                           
                              Több fajtából készült borok esetében használható kifejezés a „küvé”, a „cuvée” vagy a „házasítás” szó.
                           
                        
            
         Termék előállítása a körülhatárolt termőterületen kívül:
      
      Jogi keret:
      Az OEM-eket/OFJ-ket kezelő szervezet által, amennyiben ezt a tagállam előírja.
      A további feltétel típusa:
      A körülhatárolt földrajzi területen folyó termelés tekintetében biztosított eltérés
      A feltétel leírása:
      Tápiószentmárton település területén lehetséges.
      
         A termékleíráshoz vezető link
      
      http://boraszat.kormany.hu/monor